Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 656

41. Tõkemódosítás a PIBB miatt A Hpt. 5. számú melléklet II. fejezet 4. pontjában meghatározottak szerint levonandó tételek összegét — negatív elõjel nélkül — kell itt összesíteni. A részletezõ sorokban minden (bel-, illetve külföldön létesített) hitelintézetbe (ideértve a hitel- és takarékszövetkezetet is), pénzügyi vállalkozásba, biztosítóba, befektetési vállalkozásba (továbbiakban: PIBB) történt befektetésekkel kapcsolatosan kimutatott állományok könyv szerinti nettó értékét kell kimutatni, függetlenül attól, hogy a hitelintézet azokat a könyveiben hol tartja nyilván. A külföldi vállalkozás esetében a telephely szerinti ország elõírása, engedélye, illetve a magyar jogszabályok által meghatározott tevékenység alapján kell eldönteni, hogy milyen PIBB vállalkozásként veendõ figyelembe. A 41.11, illetve a 41.12 sorokba azoknak a PIBB befektetéseknek, illetve a részükre nyújtott alárendelt kölcsöntõkének a könyv szerinti (értékvesztéssel csökkentett) nettó értékét kell feltüntetni, amelyekben a hitelintézet befolyásoló részesedéssel rendelkezik. A 41.21, illetve a 41.22 sorokba azoknak a PIBB befektetéseknek, illetve a részükre nyújtott alárendelt kölcsöntõkének a könyv szerinti (értékvesztéssel csökkentett) nettó értékének együttes összegét kell feltüntetni, amelyekben a hitelintézet nem rendelkezik befolyásoló részesedéssel. (Ezek az adatok a limit kiszámításához szükségesek, és nem vonandók le a szavatoló tõkébõl.) 41.3 Nem befolyásoló PIBB befektetés és alárendelt kölcsöntõke együttes összegének limit feletti része Itt az elõzõ (41.1 és 41.2) sorokban kimutatott minden nem befolyásoló részesedésû PIBB vállalkozás, befektetési vállalkozásban történt befektetés, valamint a részére alárendelt kölcsöntõkeként nyújtott hitel együttes nettó összegének a módosítandó szavatoló tõke 10%-át meghaladó értéket kell feltüntetni.

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes